**Zöldségpalánta leltár kitöltési útmutató**

**A zöldségpalánta leltár űrlapokat a Nébih honlapjáról kell letölteni, és az Éves bejelentőlappal együtt, a Nébih részére január 15-ig megküldeni:** [**https://portal.nebih.gov.hu/ugyintezes/noveny/nyomtatvanyok**](https://portal.nebih.gov.hu/ugyintezes/noveny/nyomtatvanyok)

A kitöltés módja nem különbözik az eddig megszokottól.

A termesztői, illetve a nagykereskedelmi tevékenységhez szíveskedjenek külön-külön leltár űrlapot kitölteni, és rajta a tevékenységnek megfelelő engedélyszámot feltüntetni.

**Zöldségpalánta leltár kitöltése:**

🞟 A fejlécben az engedélyezési határozatban szereplő aktuális adatokat kell szerepeltetni, kivéve a tevékenység nettó területét, ahova a hasznosított területet kérjük beírni.

🞟 A táblázatba értelemszerűen azokat a nem vetőmag zöldség, valamint gyógy- és fűszernövény szaporítóanyagokat kell feltüntetnie, amelyeket 2022. évben forgalomba hozott, függetlenül attól, hogy azok esetleg importból származtak. **A gyógy- és fűszernövény palántát csak abban az esetben kell feltüntetni, ha az nem alapfaj, és fajtája megtalálható a Nemzeti Fajtajegyzékben. Ellenőrizze fajtáit itt:** <https://portal.nebih.gov.hu/-/nemzeti-fajtajegyzekek>. Ezeket a zöldségpalántáktól elkülönítve kérjük feltüntetni.

🞟 Felhívom a figyelmét, hogy a szaporítóanyag mennyiségeket **fajtánként kell feltüntetni.** A mennyiségeket kérjük fajonként és termékkategóriánként összesíteni, és a termékkategóriák szerinti összeget göngyölítve az **átvitel-áthozat sorokban feltüntetni.**

🞟 A mennyiségeket palánta esetén ezer darabban, egy tizedes jegyre kerekítve (Pl.: 3550 = 3,6), a dughagyma és a fokhagyma esetén, pedig tonnában (1000 kg), egy tizedes jegyre kerekítve (Pl.: 650 kg = 0,7 t) kérjük megadni. Az 50 db-nál kisebb mennyiségek esetén 0-t kérünk beírni.

A kitöltött leltárt **dátummal és aláírással ellátva** kérjük megküldeni.

Ügyfélkapuval, cégkapuval rendelkező ügyfeleknek javasoljuk az e-papír szolgáltatáson keresztüli megküldést. Az iratokat a [**https://epapir.gov.hu/**](https://epapir.gov.hu/)oldalról indulva, ügyfélkapus azonosítás után, (a cégek a Cégkapus beküldést kipipálva) a **„Kertészeti szaporítóanyag” témacsoport** és a **„Zöldségpalánta szaporítóanyag éves jelentés” ügytípus,** majd a **Nébih, mint hivatal** kiválasztásával, a levélíró felület használatával, majd a kitöltött, aláírt és beszkennelt iratok feltöltésével tudják megküldeni.

A gazdálkodó szervezetek (cégek és egyéni vállalkozók) részére kötelező a hatóságokkal való elektronikus kapcsolattartás. Nem egyéni vállalkozó természetes személyek részére az elektronikus kapcsolattartás még nem kötelező, de egy jövőbe mutató lehetőség. Postai megküldés esetén címünk: Nébih MGEI KSZFO 1525 Budapest, Pf. 30.

A beküldés előtt a kitöltött leltárívről szíveskedjen másolatot készíteni saját részére.

**Beküldési határidő, egységesen: 2023. január 15.**

Amennyiben a határidő hétvégére vagy ünnepnapra esik, akkor a bejelentőlapot és a leltárt az azt követő első munkanap 24 óráig kérjük megküldeni.